„Nyergelj, fordulj”
Játékos szabadidős sportvetélkedő lovasiskolák, lovas klubok és lovas közösségek részére.

I. A rendezvény célja:
· A lovaglás és a lovassport népszerűsítése a lakosság körében.
· A lovasiskolák közötti kapcsolatok kiépítése, a fiatalok közötti sportbarátságok kialakítása, elmélyítése. 
· A magyar lakosság fizikai aktivitásra, rendszeres testmozgásra ösztönzése, az egészségfejlesztő testmozgás és az egészséges életmód népszerűsítése.
· A vetélkedő egy országos hatáskörű rendezvény sorozat, melynek állomásain az ország lakossága nemtől, kortól és lovas tudástól függetlenül tud részt venni.
· Játékos keretek között bemutatni az ország lakosságának az ember és ló több ezer éves kapcsolatát és annak fontosságát.
· Minél több emberrel megismertetni és kapcsolatba hozni a lovat, azt az élőlényt mely az állatvilág legsokoldalúbb, legnemesebb és legszínesebb állatfaja.
· Az egészséges és mozgásában korlátozott emberek közötti kapcsolat kiépítése és elmélyítése.
· A legjobbak számára országos versenyen való részvétel biztosítása, hogy sikeresen képviseljék közösségüket a vetélkedőn.

II. A rendezvény hatásköre: Országos

III. A rendezvény fővédnöke: Lázár Vilmos, a Magyar Lovas Szövetség elnöke
IV. Rendező: 	Appaloosa Lovassport Egyesület
Cégjegyzékszám: 01-09-163183
Adószám:10687583242
Postai cím: 7400. Kaposvár Posta u 16.
[bookmark: _GoBack]Email: appaloosa23@freemail.hu

Magyar Mezőgazdaság Kft.
Cégjegyzékszám: 01-09-163183
Adószám:10687583242
Postai cím: 1141.Budapest Mirtusz u 2.

V. Licence: Horseman Produkció


VI. A rendezvény ideje:
Kezdete: 2018. augusztus
Döntő: 2019. április

VII. A rendezvény felépítése: 
1. Megyei selejtezők
2. Regionális fordulók
3. Országos döntő

VIII. A rendezvények helyszínei és időpontjai:
1. Megyei selejtezők: Az adott megyében található lovasiskolák, illetve lovas közösségek létszámától függően kerülnek megrendezésre az adott megye területén belül, változó helyszíneken. 
2. Regionális fordulók: A rendező bizottsági sorsolás eredményeként Vas, Somogy, Békés, Pest, Hajdú-Bihar megye kijelölt helyszínein.
3. Országos döntő: helyszíne egyeztetés alatt.
4. Az egyes rendezvények időpontjai egyeztetés alatt az aktuális helyszínek megyei lovassport szövetségeivel.

IX. Lebonyolítás és játékrend:
1. Megyei selejtezők: 
a) Tíznél több nevezett csapat esetén előselejtezőre kerül sor. Az előselejtezőn résztvevő csapatok elméleti tesztkérdés csomagot töltenek ki. Az elért pontok alapján az első tíz helyezett csapat jogosult a megyei selejtezőn részt venni. Az utolsó, tízedik helyen kialakult pontszám egyenlőség esetén további írásbeli kérdések kerülnek kiadásra egészen addig, amíg el nem dől a továbbjutás sorsa (Tesztek javítása a helyszínen azonnal kivitelezésre kerül).
b) A megyei selejtezők alkalmával a résztvevő csapatok a „Székfoglaló”, a „Váltóverseny”, a „Karóra bögre”és a”Cserépfutás” játékaiban, illetve a szellemi vetélkedőben méretik meg tudásukat.
c) A megyei selejtező győztes és ezüstérmes csapata jut be a regionális döntőbe.
2. Regionális döntők:
a) A regionális döntőkbe a megyei selejtezőkből továbbjutott csapatok versenyeznek.
b) A versenykiírásnak megfelelően minden játék szerepelhet a sorsolás alapján.
c) A második harmadik helyen esetlegesen kialakult holtverseny esetén a szellemi vetélkedő kérdéseiből addig kapják a csapatok a kérdéseket, amíg el nem dől a továbbjutás sorsa. 
d) A regionális döntő első és második helyezett csaptok jutnak be az országos döntőbe.



3. Országos döntő:

X. Résztvevők: Magyarország regisztrált lovasiskoláinak, klubjainak és lovas közösségeinek tagjai, akik érvényes sportorvosi igazolással rendelkeznek.
Korhatár: Héttől hetvenhét éves korig.
Egyes játékok csapatösszeállításánál részvételi korlátozásokat tartalmaz a versenykiírás, melyet a korlátozás hatálya alá kerülő játék leírása tartalmaz.

XI. Versenykiírás:
· A verseny szervezője a 2018. évi vetélkedőre 10 játékot írt ki, melyből az adott verseny helyszínén kerül kihúzásra 5 játék, mely az adott versenynapon megrendezésre fog kerülni. 
· A szellemi vetélkedő minden fordulón megrendezésre kerül az 5 játékon kívül.
· A játékok sorrendjét a szervező határozza meg a sorsolást követően.
· Az egyes játékok tisztaságát és szabályainak betartását a 2 főből álló zsűri felügyeli.
· Csapatlétszám: Minden jelentkező csapat minimum 4, maximum 6 fővel kell, hogy kiálljon minden forduló alkalmával. 
· A csapat valamennyi játékosának legalább egy játékban szerepelnie kell.
· A csapatok összetétele az egyes fordulókban változtatható.
· Óvás nem lehetséges!
· Az országos elődöntők megyei beosztása: az elől álló megye a mindenkori szervező, helység megnevezése nélkül, –az elődöntők területi beosztása évenként változtatásra kerül.
· Az országos elődöntők megyei/ budapesti beosztását az alábbi táblázat tartalmazza:


	1. terület
	2. terület
	3. terület
	4. terület
	5. terület

	Vas
	Somogy
	Pest
	Hajdú- Bihar
	Békés 

	Győr-Moson-Sopron
	Tolna
	Budapest
	Borsod-Abaúj-Zemplén
	Bács-Kiskun

	Fejér
	Baranya
	Komárom-Esztergom
	Szabolcs-Szatmár-Bereg
	Csongrád

	Veszprém
	Zala
	Nógrád
	Heves 
	Jász-Nagykun-Szolnok



· Az országos döntő helyszíne és ideje egy későbbi időpontban kerül meghatározásra.

XII. Játékok és szabályok:

1. Székfoglaló: 
a) Minden csapat 1 fővel és 1 lóval képviselteti magát. 
b) A versenyszámban a szabályos ló felszerelésen kívül semmilyen segédeszköz nem használható (futószár, kikötőszár stb.).
c) A csapatok tagjai lovon ülve egy jelölt körön kívül helyezkednek el, egymás mögött lépés jármódban lovagolva. 
d) A körön belüli területen kerülnek elhelyezésre a székek, melyek száma minden fordulóban eggyel kevesebb, mint a lovasok száma. 
e) A székfoglaló kezdetét a játékvezető sípszavának jelzésére a lovasok ügetés jármódban lovagolva kezdik meg. 
f) Az ismételt sípszó hangjára a lovasok a jelölt körön kívül lóról leszállva a lovukat vezetve a székek valamelyikén helyet foglalnak. Az a lovas, akinek nem jut szék, kiesik a versenyből. 
g) Csak azon lovas feladat végrehajtása elfogadható, melynél a széken ülés alkalmával a kantárszárat a kezével fogja!
h) A következő fordulóban egy szék kivételre kerül, és a játék folytatódik tovább egészen addig, ameddig egy játékos marad talpon.
i) A pálya berendezése, csapattagok elhelyezkedése: a pályán egy 20 méter átmérőjű kör kerül kialakításra faforgáccsal. A kör közepén szintén kör alakzatban kerülnek elhelyezésre a székek (nevezettek száma - 1db).

A játék pontozása: minden lovas annyi pontot szerez csapatának, ahányadikként kiesik a versenyből. Az utolsóként megmaradt lovas plusz egy bónuszpontot kap.
A játék győztese: az a csapat, melynek lovasai a legtöbb pontot gyűjtik össze.

2. Kólaivó verseny: 
a) Minden csapat 2 fővel és 2 lóval képviselteti magát. 
b) A versenyszámban a szabályos ló felszerelésen kívül semmilyen segédeszköz nem használható (futószár, kikötőszár stb.).
c) A csapatok tagjai lovon ülve egy jelölt körön kívül helyezkednek el, egymás mögött lépés jármódban lovagolva, kezükben egy üveg Coca Cola üdítőt fogva. 
d) A játék kezdetét a játékvezető sípszavának jelzésére a lovasok ügetés jármódban idomító ülésben lovagolva kezdik meg. A második sípszóra a lovasok elkezdhetik meginni az üveg tartamát. Az a két lovas, akinek üvege utolsónak ürül ki, kiesik a további versenyből.
e) Az a versenyző, akinek lova az ügető jármódból visszaesik lépésbe automatikusan kiesik a versenyből. 
f) A lovasok az üveg kiürülését magasba emelt karral jelzik.
g) A pálya berendezése, csapattagok elhelyezkedése: a pályán egy 20 méter átmérőjű kör kerül kialakításra faforgáccsal.

A játék pontozása: minden lovas annyi pontot szerez csapatának, ahányadikként kiesik a versenyből. Az utolsóként megmaradt lovas plusz egy bónuszpontot kap.
       A játék győztese: az a csapat, melynek lovasai a legtöbb pontot gyűjtik össze.

3. Váltóverseny: 

a) Minden csapat 4 fővel és 1 lóval képviselteti magát. 
b) Egyszerre két csapat versenyez egymással. A beosztás és az indulási sorrend sorsolás útján kerül kialakításra.
c) A versenyszámban a szabályos ló felszerelésen kívül semmilyen segédeszköz nem használható (futószár, kikötőszár stb.).
d) A csapat tagjai a négyszög egyik rövid falán helyezkednek el, a talajon álló helyzetben a váltóban résztvevő lovukkal együtt.
e) Minden csapattagnak az összes feladatot teljesítenie kell.
f) A játék kezdetét jelző sípszó elhangzásakor a csapatok első lovasai lóra ülnek és a pályán elhelyezett bóják között szlalomozva tetszőleges jármódban lovagolva eljutnak a szembe levő rövidfalra. Lóról szállnak, majd a csapatok asztalain található feladatokat megfelelő sorrendben végrehajtják (lásd g. pontban).
g) A sikeresen végrehajtott feladatok után lóra ülnek, és szlalomozva vissza lovagolnak a kiindulási pontra. 
h) Ezt követően helyet cserél a csapat második lovasával, aki az előbb leírt módon teljesíti a feladatot. Majd következik a harmadik és negyedik lovas. 
i) Feladatok:
· elsőként a vödör vízben található almát kézzel való érintés nélkül szájjal kell kivenni,
· másodikként az asztalon található tálkából a lisztet ki kell fújni és a versenybírónak az alatta levő ikon nevét be kell mondani,
· harmadikként a cérnaszálon lógó lekváros fánkot kéz érintése nélkül meg kell enni.

j) A pálya berendezése, csapattagok elhelyezkedése:

A játék pontozása: A csapatok a beérkezés idejének sorrendjében 20-18-17-16 stb. pontokat kapnak. A bójákon található labda leesése esetén minden egyes esetben 0,5 pont kerül levonásra.

A játék győztese: az a csapat, melynek lovasai az esetleges pontlevonások után a legtöbb pontot gyűjtik össze.


4. Zenés díjlovagló verseny: 

a) Minden csapat 3 fővel és 3 lóval képviselteti magát. 
b) A csapatok indulási sorrendje az adott napi játékok kihúzását követően kerül kisorsolásra. 
c) A kiírt díjlovagló programot 3 fő részvételével csapatonként kell lelovagolni.
d) Résztvevők: olyan lovasok, akik a játékot megelőző évben a Magyar Lovas Szövetség díjlovagló rajtengedély vizsgájával nem rendelkeztek, illetve azt a játék évében szerezték meg. 
e) Szerszám és felszerelés: Díjlovagló Szabályzat előírásai szerint.
f) A feladatot a Magyar Lovas Szövetség Díjlovagló Szakágának szabályai szerint bírálják el. A bírók minden feladatot 1-től 10-ig adott pontokkal jutalmazzák.
g) A csapatok a díjlovagló feladatban elért pontszámukhoz további „zenei” bónuszpontot kapnak, melynek mértéke 10 és 20 pont között kerül megítélésre a bírók döntése alapján.

h) Program:
	                                Feladat
	x

	1.
	A
E-B közt
	Belovagolás munkaügetésben egymás után,
E-B vonalon egymás mellé felsorakozva az éllovastól balra állj, köszönés
	

	2.
	
C
	Jobbról egyesével elindulni munkaügetésben a középvonal irányába, C-nél jobb kézre
	

	3.
	K-M
	Átlóváltás, az átlóvonalon könnyűügetés
	

	4.
	H-K közt
	10m kiskör, minden lovas egyszerre
	

	5.
	A
C
	Középből
Páratlanok jobb kézre, párosok bal kézre
	

	6.
	H-K és 
M-F közt 
	Fordulat jobbra, illetve balra minden lovas egyszerre bal kezek találkozásával, majd kezet váltani
	

	7.
	A
C
	Középből egyenként egymás után felsorakozni
Bal kézre
	

	8.
	E
	Nagykör, 1x körül
	

	9.
	E
	Munkavágta, 1 1/2x körül, beugratás egyszerre az éllovas E-hez érésekor
	

	10
	B
	Egyenesen
	

	11.
	H-F
	Átlóváltás, átmenet munkaügetésbe egyszerre az éllovas F-hez érésekor
	

	12.
	F-A-K
	Munkaügetés
	

	13.
	K-H közt
	Fordulat jobbra minden lovas egyszerre
	

	14.
	
	A középvonalon állj (5mp)
	

	15.
	
	Munkaügetésben megindulni, a hosszúfalon a bal kézre
	

	16.
	H-K közt
	Átváltás 10m átmérővel minden lovas egyszerre
	

	17. 
	M-F közt
	Átváltás 10m átmérővel minden lovas egyszerre
	

	18.
	H-F
F
	Átlóváltás, középügetés
Munkaügetés
	

	19.
	A
C
	Középből
Páratlanok a jobb kézre, párosok a bal kézre
	

	20.
	H-K és
M-F közt
	Kiskör 10m, minden lovas egyszerre 
	

	21.
	A
C
	Egyesével felsorakozni a középvonalra
Jobb kézre
	

	22.
	M-F közt
	Fordulat jobbra minden lovas egyszerre, a hosszúfal elérésekor bal kézre, majd felzárkózni egyesével
	

	23.
	A
	Minden lovas egyszerre fordulat balra
	

	24.
	E-B közt
	Felsorakozni egymás mellé, állj, köszönés
	

	
	
	Egyesével jobbról előre középlépésben elindulni, és hosszú száron elhagyni a négyszöget
	




i) A pálya berendezése: 20 x 40m „Kis díjlovagló négyszög”

A játék pontozása: 	
I. helyezett csapat:		8 pont
II. helyezett csapat:		7 pont
III. helyezett csapat:		6 pont
IV. helyezett csapat:		5 pont
V. helyezett csapat:		4 pont
VI. helyezett csapat:		3 pont
VII. helyezett csapat:		2 pont
VIII. helyezett csapat:		1 pont
Az adott versenyszámban holtverseny esetén a helyezésért kapott pont-számok átlagát kapják a csapatok.

A játék győztese: az a csapat, amelyik a legtöbb pontot éri el.

5. Díjugrató stílusverseny: 
a) Minden csapat 3 fővel és 3 lóval képviselteti magát. 
b) A csapatok indulási sorrendje az adott napi játékok kihúzását követően kerül kisorsolásra. 
c) Résztvevők: olyan lovasok, akik a játékot megelőző évben a Magyar Lovas Szövetség díjugrató rajtengedély vizsgájával nem rendelkeztek, illetve azt a játék évében szerezték meg. 
d) A játék egy fordulós, amelyben az első körben a csapatok első lovasai teljesítik a pályát, majd következik minden csapat második lovasa, végezetül a csapatok harmadik lovasai fejezik be a játékot. 
e) A játék elbírálása a Magyar Lovas Szövetség Díjugrató Szakágának lovasok stílusversenyének szabályai szerint történik. 
f) A pályát be nem fejező, illetve kizárt versenyző a versenyszám legkevesebb stíluspontját elért lovas eredményének mínusz 3 ponttal csökkentett pontszámát kapja.


g) A pálya berendezése: 
· Akadályok száma: 8 db, benne 1 kettes ugrással 
· Akadály magasság: 80cm. 
· Kiírt iram: 325m/perc
h) A díjugrató pálya megépítése az adott forduló helyszínének ismerete és sajátosságainak ismeretében kerül megépítésre.
A játék pontozása: 	
I. helyezett csapat:		8 pont
			II. helyezett csapat:		7 pont
			III. helyezett csapat:		6 pont
			IV. helyezett csapat:		5 pont
			V. helyezett csapat:		4 pont
			VI. helyezett csapat:		3 pont
			VII. helyezett csapat:		2 pont
			VIII. helyezett csapat:		1 pont
Az adott versenyszámban holtverseny esetén a helyezésért kapott pont-számok átlagát kapják a csapatok.

A játék győztese: az a csapat, melynek lovasai a legtöbb stíluspontot gyűjtik össze.


6. Fogathajtó csapatverseny:
a) Minden csapat 3 fogathajtóval képviselteti magát. 
b) A versenyszámhoz igénybevett kettes fogatot a verseny szervező bizottsága biztosítja!
c) A játék ideje alatt a segédhatói feladatokat a fogat tulajdonosa látja el, aki csak abban az esetben avatkozik be, ha baleset veszélye áll fenn.
d) Résztvevők: olyan fogathajtók, akik a játékot megelőző évben a Magyar Lovas Szövetség fogathajtó rajtengedély vizsgájával nem rendelkeztek, illetve azt a játék évében szerezték meg. 
e) A játék egy fordulós, melynek első körében a csapatok első hajtói teljesítik pályát, majd következik minden csapat második hajtója, végezetül a csapatok harmadik fogatversenyzői fejezik be a játékot. 
f) A játék elbírálása a Magyar Lovas Szövetség Fogathajtó Szabályzata szerint kerül elbírálásra. 
i) A fogatpályát be nem fejező, illetve kizárt versenyző mínusz 2 ponttal terheli csapata pontszámát.
j) A pálya berendezése: 
· Akadály kapuk száma: 10 db, benne 2db összetett akadállyal 
· Bója távolság: tengelytávolság +30cm. 
· Kiírt iram: 220m/perc
k) A fogathajtó pálya megépítése az adott forduló helyszínének ismerete és sajátosságainak ismeretében kerül megépítésre.


A játék pontozása: 	
I. helyezett csapat:		8 pont
			II. helyezett csapat:		7 pont
			III. helyezett csapat:		6 pont
			IV. helyezett csapat:		5 pont
			V. helyezett csapat:		4 pont
			VI. helyezett csapat:		3 pont
			VII. helyezett csapat:		2 pont
			VIII. helyezett csapat:		1 pont
Az adott versenyszámban holtverseny esetén a helyezésért kapott pont-számok átlagát kapják a csapatok.

A játék győztese: az a csapat, melynek fogathajtói a legkevesebb hibaponttal teljesítik a feladatot. Pontegyenlőség esetén a jobb idő rangsorol.

7.  Karóra bögre váltóverseny: 

a) Minden csapat 4 fővel és 1 lóval képviselteti magát. 
b) A versenyszámban a szabályos ló felszerelésen kívül semmilyen segédeszköz nem használható (futószár, kikötőszár stb.).
c) A játékot egyszerre két csapat lovasai teljesítik időre. A beosztás és az indulási sorrend sorsolás útján kerül kialakításra.
d) A csapat tagjai a négyszög egyik rövid falán helyezkednek el, a talajon álló helyzetben a váltóban résztvevő lovukkal együtt.
e) A játék kezdetét jelző sípszó elhangzásakor a csapatok első lovasai lóra ülnek és a pályán elhelyezett karók mellett tetszőleges jármódban lovagolva az első tetejére egy bögrét helyeznek el. Az utolsó karóhoz érve azt megkerülik és visszavágtáznak a starthelyre.
f) Ezt követően lóra ülnek a második lovasok és egy újabb bögrével a kezükben a második karóhoz érkezve elhelyezik azt, majd az utolsó karót megkerülve visszalovagolnak a kiindulópontra.
g) Ezután a harmadik és negyedik lovasok teljesítik a pályát.
h) Ha egy bögre leesik a földre, a lovasnak le kell szállnia lováról és a bögrét a karóra helyezve lóra ülve kell folytatni a versenyt.
i) A pálya berendezése, csapattagok elhelyezkedése:

A játék pontozása: 	
I. helyezett csapat:		8 pont
			II. helyezett csapat:		7 pont
			III. helyezett csapat:		6 pont
			IV. helyezett csapat:		5 pont
			V. helyezett csapat:		4 pont
			VI. helyezett csapat:		3 pont
			VII. helyezett csapat:		2 pont
			VIII. helyezett csapat:		1 pont
Az adott versenyszámban előforduló időazonosság esetén a helyezésért kapott pont-számok átlagát kapják a csapatok.

A játék győztese: az a csapat, melynek lovasai a legrövidebb időn belül teljesítik a feladatot.

8. Cserépfutás:

a)  Minden csapat 4 fővel és 1 lóval képviselteti magát. 
b) A versenyszámban a szabályos ló felszerelésen kívül semmilyen segédeszköz nem használható (futószár, kikötőszár stb.).
c) A játékot egyszerre két csapat lovasai teljesítik időre. A beosztás és az indulási sorrend sorsolás útján kerül kialakításra.
d) A csapat tagjai a négyszög egyik rövid falán helyezkednek el, a talajon álló helyzetben a váltóban résztvevő lovukkal együtt.
e) A játék kezdetét jelző sípszó elhangzásakor a csapatok első lovasai lóra ülnek és a pályán elhelyezett műanyag cserép sorhoz lovagolnak. 
f) Lóról szállnak és a cserépsor minden egyes cserepére rálépve átsétálnak, majd ezt követően lóra ülve a rövid falon található bóját megkerülve visszalovagolnak a starthelyre.
g) Ezt követően lóra ülnek a csapatok második- harmadik és végül negyedik lovasai is, és az előbb leírt módon ők is teljesítik a feladatot.
h) Ha egy cserép a gyakorlat közben felborul, a lovasnak fel kell állítania és csak ezt követően ülhet lóra folytatva a feladatot.
i) A pálya berendezése, csapattagok elhelyezkedése:

A játék pontozása: 	
I. helyezett csapat:	 	8 pont		
II. helyezett csapat:		7 pont
III. helyezett csapat:		6 pont
IV. helyezett csapat:		5 pont
V. helyezett csapat:		4 pont
VI. helyezett csapat:		3 pont
VII. helyezett csapat:		2 pont
VIII. helyezett csapat:		1 pont
Az adott versenyszámban előforduló időazonosság esetén a helyezésért kapott pont-számok átlagát kapják a csapatok.

A játék győztese: az a csapat, melynek lovasai a legrövidebb időn belül teljesítik a feladatot.

9. Csikósok és betyárok vetélkedése (patrac lovaglás):
a) Minden csapat 4 fővel és 1 lóval képviselteti magát.
b) A lovak a lovas felszerelések közül, csak csikókantárt viselhetnek.
c) A játékot egyszerre két csapat lovasai teljesítik időre. A beosztás és az indulási sorrend sorsolás útján kerül kialakításra.
d) A csapat tagjai a négyszög egyik rövid falán helyezkednek el, a talajon álló helyzetben a váltóban résztvevő lovukkal együtt.
e) A csapatok első és harmadik lovasai szőrén, míg a második és negyedik lovasok patraccal kell, hogy teljesítsék a feladatot. A starthelyen történő lóra szállásban a csapat többi tagja segédkezhet.
f) A feladat teljesítése közben bekövetkező lóról esés esetén a lovasnak lovát vezetve kell a feladatát tovább teljesíteni.
g) A játék kezdetét jelző sípszó elhangzásakor a csapatok első lovasai lóra ülnek és a pálya szemben levő oldalán található bóját megkerülve lovagolnak végig a pályán, tetszőleges jármódban lovagolva. 
h) A kiinduló starthelyre érve lóról szállnak és a versenyben a második- harmadik és negyedik lovasok is hasonlóképpen teljesítik.
i) A pálya berendezése, csapattagok elhelyezkedése:


1. csapat
2. csapat












A játék pontozása: 	
I. helyezett csapat:			8 pont
II. helyezett csapat:			7 pont
III. helyezett csapat:		6 pont
IV. helyezett csapat:		5 pont
V. helyezett csapat:		4 pont
VI. helyezett csapat:		3 pont
VII. helyezett csapat:		2 pont
VIII. helyezett csapat:		1 pont
Az adott versenyszámban előforduló időazonosság esetén a helyezésért kapott pont-számok átlagát kapják a csapatok.

A játék győztese: az a csapat, melynek lovasai a legrövidebb időn belül teljesítik a feladatot.

10.  „Nyergelj,- fordulj” váltóverseny
a) Minden csapat 4 fővel és 1 lóval képviselteti magát. Plusz egy játékos feladata a csapat lovának biztonságos megtartásából áll.
b) A lovak a starthelyen csak kötőféket és vezetőszárat viselhetnek. 
c) A játékot egyszerre két csapat lovasai teljesítik időre. A beosztás és az indulási sorrend sorsolás útján kerül kialakításra.
d) A játéktér szemben levő oldalán található asztalokon kerülnek elhelyezésre a lovak kantározásához és nyergeléséhez szükséges felszerelések szétszerelt állapotban. A csapattagok feladata az asztalnál található eszközök összeszerelése, a kiinduló pontra való eljuttatása, majd a lovuk felszerszámozása.
e) Az elsőként induló versenyző feladata a kantár összeszerelése. Ha ez megtörtént magasba emelt karral kell, hogy jelezze csapattársainak.
f) A második csapattag feladata a jelzés láttán a következő:
· Szaladni az asztalhoz, megfogni az összeszerelt kantárt.
· Visszafutni a starthelyre az elsőnek indult csapattárssal együtt.
· Felkantározni a lovat, ráállítva a ló fejére a kantárt.
g) A harmadikként induló versenyző feladata a nyereg összeszerelése. Ha ez megtörtént magasba emelt karral kell, hogy jelezze csapattársainak.
h) A negyedik csapattag feladata a jelzés láttán a következő:
· Szaladni az asztalhoz, megfogni az összeállított nyerget.
· Visszafutni a starthelyre a harmadiknak indult csapattárssal együtt.
· Felnyergelni a lovat beállítva a kengyelhosszt, majd lóra szállva egyik kezét magasba emelve jelezni a játék végét.

j) A pálya berendezése, csapattagok elhelyezkedése:[image: ]









A játék pontozása: A csapatok a beérkezés idejének sorrendjében 20-18-17-16 stb. pontokat kapnak. A helytelenül, vagy nem megfelelő helyre kerülő tartozékok esetén minden egyes esetben 0,5 pont kerül levonásra.

A játék győztese: az a csapat, melynek lovasai az esetleges pontlevonások után a legtöbb pontot gyűjtik össze.
  
11.  Szellemi vetélkedő
a) A csapatot maximum 6 fő képviselheti.
b) A játékban egyszerre két csapat vetélkedik egymással. 
c) A csapatok egyszerre kapják meg a kérdést. A beosztás és az indulási sorrend sorsolás útján kerül kialakításra.
d) A válasz lehetősége azt a csapatot illeti, aki a kérdés elhangzását egy gomb megnyomásával elsőként jelzi (az asztaluknál a lámpa világít).
e) Rossz, illetve érvénytelen válasz esetén a válaszadás joga a másik csapatot illeti meg.
A játék pontozása: A csapatok minden helyes válasz esetén 2 pontot kapnak.  Helytelen, illetve rossz válasz esetén mínusz 4 pont kerül levonásra a csapat eredményéből. 

A játék győztese: a vetélkedő során szerzett pontok hozzáadódnak a többi versenyszámban szerzett pontokhoz.

A vetélkedő sorozat fordulójának győztese és helyezettjeinek rangsora a szerzett pontok alapján alakul ki. Pontszám azonosság esetén a csapatok tagjai még egy kérdést kapnak a „Szellemi vetélkedő” játék kérdései közül a végső sorrend eldöntésére.





XIII. Nevezés:
Nevezni kizárólag az appaloosa23@freemail.hu e-mail címre, a jelen versenykiírás mellékletét képző nevezési lap (1. számú melléklet) aláírt, szkennelt változatának megküldésével lehetséges.
Nevezési határidő: 2018. 08. 30. 24:00 óra
Nevezési díj: 12.000 Ft/csapat 
A nevezési díj befizetésének határideje a nevezési határidő napja: 2018.08.30.
A nevezési díjat az alábbi számlaszámra várjuk: 
10918001-00000079-76800001

A közleményben kötelező feltüntetni a nevező lovasiskola vagy csapat nevét!


XIV. Díjazás:
A rendezvény sorozat teljes díjazása meghaladja a 8 millió forintot tárgyi juttatások formájában!
1. Megyei fordulókon minden csapat emléklap díjazásban részesül.
I-III. helyezett csapat serleg.
2. Regionális fordulókon minden csapat emléklap díjazásban részesül.
I-III. helyezett csapat serleg és tiszteletdíj.
3. Országos döntőn minden csapat emléklap díjazásban részesül.
I-III. helyezett csapat serleg.
I-VI. helyezett csapat tárgy jutalom.

XV. Költségek: 
A verseny szervezésével, lebonyolításával kapcsolatos összes felmerülő költséget a szervezők viselik.
Az utazási, étkezési, szállás és az egyéb felmerülő költségeket a csapatok maguk viselik.

XVI. Egyéb feltételek:
A rendezvényeken közreműködő lovaknak rendelkezniük kell az érvényes orvosi igazolásokat tartalmazó útlevelekkel:
· Egy éven belüli negatív vérvizsgálati lelet igazolása lovak fertőző kevésvérűségéről 
· Három éven belüli negatív vérvizsgálati lelet takonykórról 
· A ló influenza elleni védőoltás (vakcinázás) szabályai: 

	Vakcina
	Beadás időpontja
	Mikor versenyezhet

	Alapimmunizálás:
	Első oltás: 0-ik nap
	

	
	Második oltás:21-92 nap között
	7 nappal a második oltás után

	Első emlékeztető oltás:
	a második oltást követő 7 hónapon belül
	7 nappal az oltás után

	
	
	A második oltást követő 6 hónap + 21 napig

	Emlékeztetők:
	Az előző oltást követő 1 éven belül
	7 nappal az oltás után

	
	
	A versenyt megelőző 6 hónap + 21 napon belül kellett vakcinát kapnia






Kaposvár, 2018. március 30.






Rendezőség

